Thread:MediaWiki talk:January/ta/ஏன் சனவரி என்பது மாற்றப்பட்டது?/reply

கொடுத்த காரணம் ஏற்புடையதே. தாக்கம் இது தான்: பல விக்கி திட்டங்கள் பக்கங்கள், பகுப்புகள், வார்ப்புருக்களின் தலைப்புகளில் “ஜனவரி” பயன்படுத்துகின்றன. அவ்வாறான பக்கங்கள் மீடியாவிக்கி மாறிகளான CURRENTMONTHNAME போன்றவற்றால் பல இடங்களில் பல நிரல்களில் இணைக்கப்படுகின்றன/பயன்படுத்தப்படுகின்றன. ஒவ்வொரு நாளும்/மாதமும், இணைப்புகளை மாற்றிக்கொண்டிராதிருக்க இந்த மாறிகள் பயன்படுத்தப்படுகின்றன. currentmonthname பயன்படும் இடங்களில் ”ஜனவரி” என்ற சொல் கொண்ட தலைப்புக்கு இணைப்பு அமையும் என்ற எதிர்பார்ப்பு உள்ளது. ”ஜனவரி”க்கு பதில் “சனவரி” வந்தால், இணைப்பு முறியும், சிவப்பிணைப்புகள் தோன்றும். இது ஒரு எடுத்துக்காட்டே. இங்கு சனவரி/திசம்பர் என மாற்றினால் மீடியாவிக்கி பயன்படும் அனைத்து திட்டங்களிலும் இந்த பாதிப்பை சமாளிக்க ஜனவரி போன்ற சொற்கள் (மற்றும் பிற பெயர்கள் - ஜூன், ஜூலை, ஆகஸ்ட், டிசம்பர்) அமையக் கூடிய அனைத்து தலைப்புகளையும் (பகுப்பு/வார்ப்புரு/நிரல்) வழிமாற்ற வேண்டும் அல்லது நகர்த்த வேண்டும். அவ்வாறு செய்யாது இங்கு மாதப்பெயர் மாறிகளில் மாற்றினால், முறிந்த இணைப்புகள் ஏற்படும். இது தான் விக்கிப்பீடியா, விக்கிசெய்திகள் விக்சனரியில் நடந்தது. இவ்வாறான மாறுதல்கள் செய்ய வேண்டுமெனில் அந்ததந்த விக்கித் திட்டங்களில் local instances உருவாக்கி என்ன பாதிப்பு ஏற்படுகிறது என்று ஆராய்ந்து அங்கு மட்டும் மாற்ற வேண்டும். மீடியாவிக்கி விக்கித் திட்டங்களைத் தவிர்த்து பிற தளங்களிலும் பயன்படக்கூடியது. அவற்றில் பக்கத் தலைப்புகளில் ஜனவரி, டிசம்பர் போன்றவை பயன்படுத்தப்பட்டால் அங்கும் பாதிப்பு உண்டு. எனவே இது திட்ட அளவில் கையாளப்பட்டவேண்டும்.